dh-unibe/image-text_koenigsfelden-charters-post-1500 huggingface dataset:
Ich, Walthˀ von Heidegg, ✳ kùnd und vˀgich mit urkùnd dits briefs
von dez ligenden guͦts wegen, ze Bettwil gelaͤgen, dz Uͤly Stechelly
gekoͧfft hatt ✳ umb die erwirdigen, geistlichen, die aͤptischen
und die closterfroͧwen dez gotzhuses ze Kûngsfelt, minen
gnaͤdigen froͤwen, ✳ und sy an komē waz von Hansen Nidenusz,
irem pfruͦndˀ, dar an ich etlich rechttung gehebt han, ✳ und
sy es ze koͧffen gebn̄ Uͦlrichen Staͤchellin von Bewil, ✳ daran
mir dˀ drit pfennīg gezùcht, ✳ do han ich fùr mich und
min erbn̄ den obgen̄̄ minē gnaͤdigen froͧwen und irem
gotzhusz ✳ dz geschenckt und varn gelaͧssen allez dz, so
mir in dem selbn̄ koͤff ze gezùcht. ✳ und dez ze urkund
han ich min eigen insigel fùr mich und min erbn̄ ze end
dirr geschrifft getruckt uf disen brief, ✳ dˀ gebn̄ ist
an sunnentag vor sant Gallen tag anno cꝭquadringen
secundo. ✳
Königsf. 450
402
Staatsarchiv
AARGAU
1402 .
wist um̄ j guͦtt zuͦ Bettwyl
✳
K
G ✳ ✳ 6 ✳